AFRIKAANSE OPSOMMING: Die Digte Dipool Samestelling (DDA) is ontwerp as 'n kandidaatelement vir die Midfrekwensie Apertuur Samestelling (MFAA) van die SKA. Dit word ontwikkel om die apertuur samestelling konsep, wat 'n frekwensiebereik van ongeveer 400 - 1450 MHz dek, te realiseer. Die MFAA word verwag om baie hoë opname spoed te kan lewer en is bedoel om die Karoo van Suid-Afrika gebou te word. Die semi-woestyn gebied verskaf genoeg ruimte met 'n stil radio agtergrond, maar stel die samestelling bloot aan die harde woestynklimaat. Aangesien die stelsel se sensitiwiteit gedomineer word deur die ontvanger se ruistemperatuur in hierdie frekwensieband, kan die omgewingstemperatuur 'n groot invloed h^e op die kwaliteit van die seine wat ontvang word. As gevolg van die groot hoeveelheid antennas word 'n uitdaging dus geskep aangesien die antennas by omgewingstemperatuur moet werk omdat dit nie prakties of koste-effektief is om die stelsel aktief te verkoel nie. 'n Termiese analise word dus uitgevoer om die geskiktheid van die DDA in die woestynklimaat te evalueer. Dit word vermag deur 'n eindige-element model wat berekeningsvloeistofdinamika gebruik om die termperature wat die DDA aan blootgestel sal word in die Karoo te ontwikkel en te toets. Die primêre component wat die toelaatbare werkstemperatuur van die DDA beperk, en dus die hoofoorweging van die analise is, is die geïntegreerde laeruis versterker (LNA). Twee werkstemperatuurkondisies van die LNA word ondersoek om die prestasie van die DDA te evalueer en om te bevestig of die vereistes van die MFAA nagekom word - die maksimum temperatuur, en die tempo van verandering in temperatuur. Daar is gevind dat 'n toepaslike termiese oplossing nodig is om die DDA binne aanvaarbare werkskondisies te hou. `n Oop omhulsel is ontwerp en geoptimeer hiervoor, en maak gebruik van 'n polipropileen deksel om die effek van die omgewing te versag. Die effek van die deksel om die elektromagnetiese prestasie is ook ge-evalueer om moontlike negatiewe effekte te identifiseer. Resulate toon dat die omhulsel die werkstemperatuur suksesvol verlaag het na aanvaarbare vlakke terwyl die effek op die samestelling se elektromagnetiese prestasie minimal was of selfs moontlik kan lei to verbetering in die stabiliteit van die impedansieaanpassing met verder optimering van die ontwerp van die samestelling.